stanford-oval/wikipedia huggingface dataset:
George Abecassis
Ura > Ennen sotaa

Abecassis aloitti kilpailemisen vuonna 1935 muokatulla Austin 7:llä, mutta varsinaisesti teki itsensä tunnetuksi kausilla 1938 ja 1939 ajaen Alta-autoa. Vuonna 1939 hän voitti Imperial Grand Prix’n. Sodan puhjettua hän liittyi Royal Air Forceen, ja hänestä tuli kokenut pilotti. Hänet palkittiin Distinguished Flying Cross -kunniamerkillä.
Ura > Sodan jälkeen

Toisen maailmansodan jälkeen Abecassis palasi kilpa-autoilun pariin. Pääasiassa hän ajoi autoja sota-aikaa edeltäneitä ajoilta, mutta sitten hänestä tuli John Heathin tallikaveri Hersham and Walton Motors -tallissa, jonka osaomistaja hän oli. Hän auttoi kehittämään Altaa ja kilpaili useilla eri autoilla, mutta juuri HWM:llä hän ajoi uransa ainoissa F1-sarjan MM-osakilpailuissa. F1:stä menestystä ei tullut, mutta hän menestyi paremmin Aston Martinin urheiluautokilpailijana. Hän voitti luokkansa Le Mansin 24 tunnin ajon vuonna 1950 Lance Macklinin kanssa. Hän osallistui Le Mansin kilpailuun myös vuosina 1951 ja 1953. Lisäksi hän sijoittui toiseksi vuoden 1953 Sebringin 12 tunnin ajossa yhdessä Reg Parnellin kanssa.
Vuonna 1956 John Heath kuoli Mille Miglia -kilpailussa sattuneessa onnettomuudessa. Abecassis jätti tästä syystä kilpa-ajamisen. Hän oli myös Facel Vegan Britannian maahantuoja. Abecassis meni naimisiin Aston Martinin pääjohtajan Sir David Brownin tyttären kanssa. Abecassis kuoli 18. joulukuuta 1991 78-vuotiaana.
Tuloksia > Formula 1:n MM-kilpailujen tulokset

| Vuosi | Talli | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- |
| 1951 | HWM | SWI Kesk. | INDY  | BEL  | FRA  | GBR  | GER  | ITA  | ESP  | - | 0 |
| 1952 | HWM | SWI Kesk. | INDY  | BEL  | FRA  | GBR  | GER  | DUT  | ITA  | - | 0 |
Tuloksia > Tärkeimpiä MM-sarjan ulkopuolisia F1-kilpailuja

| Vuosi | Grand Prix | Rata | Auto | Sija |
| --- | --- | --- | --- | --- |
| 1938 |  Crystal Palace Grand Prix | Crystal Palace | Alta 12/50 | 2. |
| 1938 |  Imperial Trophy | Crystal Palace | Alta 12/50 | 2. |
| 1939 |  Imperial Trophy | Crystal Palace | Alta 15/20 | 1. |
| 1947 |  I Caracalla Grand Prix F2 | Caracalla | Cisitalia-Fiat D46 | 2. |
| 1948 |  II J.C.C. Jersey Road Street | Saint Helier | Maserati 6CM | 2. |
| 1951 |  I Winfield Cup F2 | Winfield | HWM 51-Alta | 2. |
| 1952 |  I Ibsley Race | New Forest | HWM 52-Alta | 2. |
Aiheesta muualla

George Abecassis ChicaneF1.com-sivustolla
Graftonin piirikunta

Graftonin piirikunta (engl. Grafton County) on Yhdysvaltojen New Hampshiren osavaltiossa sijaitseva piirikunta. Sen väkiluku oli 89 886 vuonna 2019. Piirikunnan hallintokeskus on Haverhillin kaupunki. Piirikunta on perustettu vuonna 1769.
Aiheesta muualla

Kuvia tai muita tiedostoja aiheesta Graftonin piirikunta Wikimedia Commonsissa
Isolde Kostner

| Mitalit | Mitalit | Mitalit |  |
| --- | --- | --- | --- |
|  Isolde Kostner vuonna 2014. |  Isolde Kostner vuonna 2014. |  Isolde Kostner vuonna 2014. |  |
Maa:   Italia
Naisten alppihiihto
|  Olympialaiset  |  Olympialaiset  |  Olympialaiset  |  |
|  Hopeaa | Salt Lake City 2002 | syöksy |  |
|  Pronssia | Lillehammer 1994 | Super-G |  |
|  Pronssia | Lillehammer 1994 | syöksy |  |
| MM-kilpailut  | MM-kilpailut  | MM-kilpailut  |  |
|  Kultaa | Sierra Nevada 1996 | Super-G |  |
|  Kultaa | Sestriere 1997 | Super-G |  |
|  Hopeaa | St. Anton 2001 | Super-G |  |
Isolde Kostner (s. 20. maaliskuuta 1975 Bolzano) on italialainen alppihiihtäjä ja kolminkertainen olympiamitalisti. Hän kilpaili pääasiassa syöksylaskussa ja super-G:ssä.
Kostner oli yksi maansa tähtiä ajalla 1994–2002. Hän voitti sinä aikana olympialaisista kaksi pronssia ja yhden hopean. MM-kilpailuista tuli maailmanmestaruus 1996–1997 ja hopea 2001.
Kostner voitti urallaan 15 maailmancupin osakilpailua. Hän voitti myös syöksycupin vuosina 2001 ja 2002.
Kostner on italialaisen taitoluistelija Carolina Kostnerin kummitäti.
Maailmancupvoitot

| Aika | Paikka | Laji |
| --- | --- | --- |
| 29. tammikuuta 1994 |  Garmisch-Partenkirchen | Syöksy |
| 20. tammikuuta 1996 |  Cortina d'Ampezzo | Syöksy |
| 23. tammikuuta 1997 |  Cortina d'Ampezzo | Syöksy |
| 25. tammikuuta 1997 |  Cortina d'Ampezzo | Super-G |
| 22. tammikuuta 1998 |  Cortina d'Ampezzo | Syöksy |
| 27. marraskuuta 1999 |  Lake Louise | Syöksy |
| 8. joulukuuta 1999 |  Val d'Isère | Super-G |
| 17. joulukuuta 1999 |  Sankt Moritz | Syöksy |
| 10. helmikuuta 2000 |  Santa Caterina Valfurva | Syöksy |
| 1. joulukuuta 2000 |  Lake Louise | Syöksy |
| 19. tammikuuta 2001 |  Cortina d'Ampezzo | Syöksy |
| 25. helmikuuta 2001 |  Lenzerheide | Super-G |
| 29. marraskuuta 2001 |  Lake Louise | Syöksy |
| 30. marraskuuta 2001 |  Lake Louise | Syöksy |
| 31. tammikuuta 2004 |  Haus im Ennstal | Syöksy |
Maailmancupvoitot > Saavutukset

Olympiahopea syöksystä 2002
Olympiapronssi Super-G:stä 1994
Olympiapronssi syöksystä 1994
MM-kultaa Super-G:stä 1996 ja 1997
MM-hopeaa Super-G:stä 2001
Juniorien maailmanmestaruus 1993
Syöksycupin voitot 2001 ja 2002
15 maailmancupin osakilpailuvoittoa
Jarkko Oikarinen

| Jarkko Oikarinen> Henkilötiedot |
| --- | --- |
Syntynyt: 16. elokuuta 1967 (ikä 57) Kuusamo, Suomi
Muut tiedot
Lempinimet:  WiZ
Merkittävät teokset: IRC
Aiheesta muualla
Kotisivu
Jarkko ”Wiz” Oikarinen (s. 16. elokuuta 1967 Kuusamo), IRC:ssä WiZ, on ensimmäisen internetin keskusteluverkon, IRC:n (Internet Relay Chat), kehittäjä. Hän loi ensimmäisen palvelimen ja asiakasohjelman (client) elokuussa 1988. Aluksi sen tarkoituksena oli korvata ohjelma nimeltä MUT (MultiUser Talk) OuluBox-nimisellä BBS:llä (Bulletin Board System). Oikarinen sai inspiraation IRC:n luomiseen Bitnet Relay Chatista, jota käytettiin Bitnet-verkossa.[lähde? ]
Jarkko Oikarinen väitteli filosofian tohtoriksi Oulun yliopistosta vuonna 1999. Hän on tehnyt tutkimuksia pääasiassa tietokonegrafiikasta ja lääketieteellisestä kuvantamisesta. Hän on nykyään Googlen palveluksessa ja osallisena Google Hangouts -palvelun kehittämisessä.
Oikarinen on saanut vuonna 2005 Millennium-säätiön erikoistunnustuksen IRC:n kehittämisestä ja vuonna 1997 Dvorak-palkinnon.
Aiheesta muualla

Jarkko Oikarisen kotisivu.
Geissolomataceae

| Geissolomataceae |
| --- | --- |
 Geissoloma marginatum
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Varsinaiskaksisirkkaiset Eudicotyledoneae
Lahko::  Crossosomatales
Heimo::  Geissolomataceae  A.DC., nom. cons.
Katso myös
   Geissolomataceae Wikispeciesissä   Geissolomataceae Commonsissa 
Infobox OKNimi-testi OK: 
Geissolomataceae on koppisiemenisten Crossosomatales-lahkoon kuuluva kasviheimo, johon kuuluu vai yksi laji: Geissoloma marginatum.
Tuntomerkit

Kasvi on ainavihanta pensas, johon kerääntyy alumiinia. Lehtiasento on vastakkainen, lapa ehytlaitainen, teräväkärkinen ja kourasuoninen. Ruodissa on korvakemaiset ulokkeet. Kukat sijaitsevat yksittäin lehtihangoissa, ja niiden tyvellä on kolmesta neljään paria tukilehtiä. Kehä on yksikiehkurainen, teriömäinen ja tyveltä yhteen kasvanut, neljälukuinen. Hetiö kiinnittyy kehän tyveen. Sikiäin koostuu neljästä yhteen kasvaneesta emilehdestä. Hedelmä on selkäluomainen kota, jota verhiö suojaa. Siemenessä on uloke eli karunkkeli.
Levinneisyys

Geissoloma marginatum kasvaa Etelä-Afrikan Kapmaassa.
Luokittelu

Heimon lähin sukulainen on Strasburgeriaceae. Cronquist (1981) luokitteli Geissolomataceaen Celastrales-lahkoon, Takhtajan (1997) taas Ericanae-ylälahkoon.
Aiheesta muualla

kuvia: http://www.ispotnature.org/species-dictionaries/sanbi/Geissoloma%20marginatum
Giacomo Giretto

Giacomo Giretto (5. tammikuuta 1973) on italialainen lentopalloilija. Hän pelaa kaudella 2009–2010 M. Roma Volleyn joukkueessa Italian toiseksi korkeimmalla sarjatasolla.
206 senttimetriä pitkä Colser Parman kasvatti Giretto debytoi Italian pääsajassa vuonna 1990 Parman joukkueessa. Kauden 2005–2006 hän pelasi A2-liigassa, sillä hänellä oli voimassa oleva sopimus keväällä 2005 A1-liigasta pudonneen Prisma Taranton kanssa. Keväällä 2006 Taranto nousi heti takaisin A1-liigaan, mutta Giretto ei jatkanut enää seurassa vaan siirtyi Roomaan. Roma Volleyssa hän voitti kaudella 2006–2007 A1-liigan pronssia.
Italian miesten lentopallomaajoukkueessa Giretto pelasi 83 A-maaottelua ja voitti muun muassa kahdesti maailmanliigan. Hän on lopettanut maajoukkueuransa.
Joukkueet

1990-1996 Pallavolo Parma
1996-1998 Cuneo VBC
1998-1999 Sisley Treviso
1999-2000 4Torri Ferrara
2000-2002 Taranto Volley
2002-2003 Perugia Volley
2003-2004 Gioia del Colle
2004-2005 AS Cannes
2005-2006 Taranto Volley
2006- M. Roma Volley
Gergely Karácsony

| Gergely Karácsony |
| --- | --- |
 Gergely Karácsony vuonna 2019.
Henkilötiedot
Syntynyt: 1975 (ikä 48–49) Fehérgyarmat, Unkari
Kansalaisuus:  Unkari
Ammatti:  poliitikko
Titteli:  Budapestin pormestari
Muut tiedot
Edeltäjä:  István Tarlós
Aiheesta muualla
Kotisivu
Gergely Karácsony (s. 1975 Fehérgyarmat, Unkari) on unkarilainen poliitikko. Hän siirtyi politiikan pariin 2010, jolloin hänet valittiin ympäristöpuolue Lehet Más a Politikan (LMP) ehdokkaana Unkarin parlamenttiin. Hän erosi puolueesta 2014 ja perusti uuden viher-liberaalin puolueen. Samana vuonna hän oli ensi kerran opposition yhteisehdokkaana Budapestin pormestariksi.
Karácsony valittiin lokakuussa 2019 Budapestin pormestariksi. Hän syrjäyttää istuvan pormestarin István Tarlósin, joka oli pääministeripuolue Fideszin ehdokkaana. Valintaa pidettiin yllätyksenä, sillä hän oli opposition ehdokas.
Karácsony on naimisissa ja hänellä on yksi lapsi.
Jarkko Nikara

| Jarkko Nikara |
| --- | --- |
 Nikara Neste Rallissa Pirelli Star Driver Academyn Mitsubishillä.
Henkilötiedot
Syntynyt: 28. huhtikuuta 1986 (ikä 38) Saarijärvi
Kansalaisuus:   Suomi
WRC-ura
Aktiivivuodet:  2007–
Nykyinen talli:  Tommi Mäkinen Racing Oy
Entiset tallit:  Jarkko Nikara Pirelli Star Driver Bilbutikken AS WRT Prodrive WRC Team
Kilpailuja:  17
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  10
Ensimmäinen kilpailu:  Suomen ralli 2007
Jarkko Nikara (s. 28. huhtikuuta 1986 Saarijärvi) on suomalainen ralliautoilija.
Ura

Nikara aloitti uransa 16-vuotiaana National Autocross-kilpailuissa. Vuonna 2003 hän osallistui Suomen rallisprint-kilpailuihin voittaen Juniorien mestaruuden. Vuonna 2006 Nikara voitti Suomen Junior-rallisarjan mestaruuden. Seuraavana vuonna hän oli toinen kansallisessa N-ryhmän mestaruussarjassa. Vuonna 2009 Nikara ajoi kuusi kilpailua rallin MM-sarjassa, mukaan lukien Suomen Neste Oil Rallissa osana Pirelli Star Driver kilpailua. Hän ei saavuttanut pisteitä. Vuonna 2010 Nikara kilpaili Britannian rallisarjassa Renault Twingolla. Vuonna 2012 Jarkko sijoittui viidenneksi Katalonian rallissa saavuttaen uransa ensimmäiset WRC-pisteet. Hän ajoi kilpailussa Minin autolla.
Kaudella 2017 Nikara on ajanut Tommi Mäkinen Racing Oy:n palkollisena Rallin SM-sarjaa tehtävänään koulia japanilaisesta kartanlukijaa Adachi Sayakasta MM-tasolle. Mäkisen operoiman Toyota Gazoo Racingin takana oleva Toyota Motor Company haluaa jossain vaiheessa japanilaisen autokunnan MM-sarjaan.
Goudiry

| Goudiry |
| --- | --- |
 Goudiry
 Koordinaatit: 14°10′58″N, 12°42′57″W 
Valtio:  Senegal
Alue:  Tambacoundan alue
Departementti:  Goudiryn departementti
Hallinto:  
 – Hallinnon tyyppi:  kunta
Pinta-ala:  
 – Kokonaispinta-ala:  23 km²
Väkiluku (2013):  6 200
Infobox OKVirheellinen NIMI-arvo: 
Goudiry on kaupunkikunta ja Goudiryn departementin hallinnollinen keskus Tambacoundan alueella Senegalissa. Se sijaitsee 117 kilometriä Tambacoundasta koilliseen. Kunnassa on 6 200 asukasta (vuonna 2013, väestönlaskenta).
Maantiede ja asutus

Goudiryn kunnan pinta-ala on 23 neliökilometriä. Maisemaa leimaavat sadekauden jälkeen hitaasti kuivuvat entiset jokilaaksot. Ilmasto on sudanilais-sahelilainen.
Kuntaan kuuluu kymmenen kaupungiosaa: Abattoir, Afia, Centre, Darou Salam, Fergo, Gourel Nguet/Houdallaye, Place du marché, Pont, Poste ja Route de Tamba. Asukkaista valtaosa on fulbeja. Lisäksi on bambaroita, soninkeja, wolofeja ja jahankoja. Vallitseva uskonto on islam. Katolisia on prosentin verran.
Historia

Goudiry sijaitsee historiallisella Boundoun alueella. Se on saanut alkunsa vuonna 1914 perustetusta rautatieasemasta, joka nimettiin lähellä sijainneen fulbekylän mukaan. Goudiryn kunta ja departementti on perustettu vuonna 2008.
Liikenne ja talous

Goudiryn kautta kulkee Dakarin–Nigerin rautatie sekä Dakarin ja Malin rajan välinen maantie N1. Matkaa rajalle Kidiraan on 60 kilometriä.
Kunnan pääelinkeinot ovat kauppa, maatalous ja käsityöammatit. Kaupankäynti keskittyy elintarvikkeisiin, teollisuustuotteisiin ja karjaan. Tärkeimmät viljelykasvit ovat maapähkinä, hirssi ja maissi. Kotieläimiä ovat naudat, lampaat, vuohet, hevoset ja aasit. Käsityöläiset ovat seppiä, puuseppiä, kutojia, räätäleitä, muurareita, leipureita ym. Virkamiehiä ja muita palkansaajia on 17 % työvoimasta.
Palvelut

Goudiryssa toimii lastentarha, kolme alakoulua sekä yhdistetty yläkoulu ja lyseo. Terveyspalvelut käsittävät piirin terveyskeskuksen, katolisen kirkon sairastuvan ja kaksi apteekkia. Muita palveluja ovat torialue, teurastamo, nuorisotalo, auto- ja rautatieasemat, posti ja santarmiasema. Kunnassa on sähkö-, vesijohto- ja puhelinverkot, mutta ei viemäriverkkoa tai kunnollista jätehuoltoa.
Matkailu

Matkailu alueelle on vähäistä. Majoituspalveluihin kuuluu leirintäalue mökkeineen.
Gunnar Mascoll Silfverstolpe

| Gunnar Mascoll Silfverstolpe |
| --- | --- |
 Gunnar Mascoll Silfverstolpe
Henkilötiedot
Syntynyt: 1893 Rytterne, Västmanland, Ruotsi
Kuollut: 1942 (48–49 vuotta) Ruotsi, Ruotsi
Kansalaisuus:  Ruotsi
Ammatti:  kirjailija
Kirjailija
Tuotannon kieli: ruotsi
Muuta tietoa
 Ruotsin akatemian jäsen 
Aiheesta muualla
Löydä lisää kirjailijoitaKirjallisuuden teemasivulta
Gunnar Mascoll Silfverstolpe (1893 Rytterne, Västmanland, Ruotsi – 1942 Ruotsi, Ruotsi) oli ruotsalainen runoilija, koulutukseltaan filosofian kandidaatti. Hän työskenteli kuninkaallisten taidekokoelmien intendenttinä ja myöhemmin yli-intendenttinä. Hän kirjoitti kritiikkiä. Hän oli vuodesta 1941 Ruotsin akatemian jäsen. Hän on tyypillinen 1920-luvun runoilija ihanteissaan ja runojen muodon suhteen. Myöhäiskokoelmissa hän palaa vertauskuvallisesti sukupolvensa nuoruuteen.
Palkinnot ja tunnustukset

Ruotsin akatemian jäsen 1941
Suomennettuja runoja

Rovio, suom. Elina Vaara, antologiassa: Kevätsade: valikoima ruotsalaista lyriikkaa, suom. Elina Vaara ja Lauri Viljanen, Porvoo: WSOY 1926
Aiheesta muualla

Kuvia tai muita tiedostoja aiheesta Gunnar Mascoll Silfverstolpe Wikimedia Commonsissa
Grafton (kuunari)

Grafton oli australialainen 56 tonnin kuunari, joka haaksirikkoutui vuonna 1864 Aucklandinsaarille.
Haaksirikko

Aluksen omistajat etsivät eteläisen Tyynenmeren saarilta hopeaa. Kun hopeaa ei löytynyt, miehet pyrkivät pyydystämään merileijonia niiden
rasvan takia. Grafton ankkuroi kapeaan salmeen. Kova myrsky katkaisi ensin yhden, sitten toisen ankkurikettingin. Grafton paiskautui kalliorantaan ja tuhoutui.
Eloonjääneet

Laivan viisi eloonjäänyttä pysytteli saarella hengissä metsästämällä merileijonia. Kun merileijonat katosivat, miesten oli tyydyttävä kasveihin, äyriäisiin ja lintuihin. He koettivat ensin rakentaa suuren veneen. Kun tämä epäonnistui, miehet parantelivat jollaa. Kolme miestä purjehti pohjoiseen hakemaan apua.
Suunnilleen samaan aikaan haaksirikkoutui saaren toiselle puolelle Invercauld, mutta haaksirikkoutuneet eivät kohdanneet toisiaan, vaikka välimatkaa oli vain noin 35 kilometriä.
Gustaf Mankell
Aiheesta muualla

IMSLP: nuotteja
Gustaf Ehrnrooth

| Gustaf Ehrnrooth> Henkilötiedot |
| --- | --- |
Syntynyt: 7. joulukuuta 1898 Helsinki
Kuollut: 16. syyskuuta 1983 (84 vuotta) Kirkkonummi
Kansalaisuus:  Suomi
Sotilashenkilö
Palvelusmaa(t):   Suomi
Komentajuudet:  Porvoon sotilaspiiri 1944–1950 Helsingin sotilaspiiri 1951-1955 Uudenmaan sotilasläänin komentaja ja Helsingin varuskunnan päällikkö 1955–1958
Taistelut ja sodat:  Suomen sisällissota, talvisota, jatkosota
Sotilasarvo:  kenraalimajuri
Ylennykset:  kornetti 1920, luutnantti 1920, ratsumestari 1924, majuri 1928, everstiluutnantti 1938, eversti 1941, kenraalimajuri 1955
Aiheesta muualla
sukutaulu
Ernst Gustaf Waldemar Ehrnrooth (7. joulukuuta 1898 Helsinki – 16. syyskuuta 1983 Kirkkonummi) oli suomalainen ratsuväen kenraalimajuri, joka toimi sodassa Hämeen ratsurykmentin komentajana ja myöhemmin erityisesti sotilaallisten aluehallintojen komentajana. Hänen vanhempi veljensä oli everstiluutnantti Lars Ehrnrooth ja nuorempi veljensä oli jalkaväenkenraali Adolf Ehrnrooth. Veljesten isä oli oikeuslääketieteen professori Ernst Ehrnrooth.
Gustaf Ehrnrooth toimi myös kunniavartioston päällikkönä marsalkka Mannerheimin hautajaisissa. Helsingin vuoden 1952 olympialaisissa hän oli ratsastuskilpailuista vastaava johtaja.
Sotilasura

Suomen sisällissodassa ryhmänjohtajana toiminut Gustaf Ehrnrooth opiskeli Suomen kadettikoulun ensimmäisellä kurssilla 28.1.1919–31.3.1920 sekä Sotakorkeakoulun viidennellä kurssilla 16.9.1928–18.8.1930 (ye-upseeri 1931). 1920-luvulla hän toimi Ratsuväkiprikaatissa sekä Uudenmaan rakuunarykmentissä muun muassa nuoremman upseerin ja eskadroonanpäällikön tehtävissä. Vuosina 1930–1938 hän toimi ye-upseerina Ratsuväkiprikaatissa ja Uudenmaan rakuunarykmentissä. 28.12.1938–12.10.1939 välisenä aikana hän oli 2. divisioonan esikuntapäällikkö.
Talvisodan alettua hänestä tehtiin III armeijakunnan esikuntapäällikkö 12.10.1939–9.6.1941. Tämän jälkeen Ehrnrooth nimitettiin Hämeen ratsurykmentin komentajaksi, missä tehtävässä hän oli aina syksyyn 1944 asti, jolloin kenraalimajuri Erkki Raappana erotti hänet tehtävistään. Ehrnroothin tilalle HRR:n komentajaksi Raappana komensi majuri Siraman.
Sodan jälkeen hän oli Porvoon sotilaspiirin komentajana 1944–1950. Vuoteen 1955 asti hän toimi Helsingin sotilaspiirin päällikkönä. Uudenmaan sotilasläänin komentajana ja Helsingin varuskunnan päällikkönä hän toimi vuodesta 1955 alkaen aina eläkkeelle siirtymiseensä asti vuonna 1958.
Jan Verheyen

Jan Verheyen
Jan Verheyen (s. 18. maaliskuuta 1963, Temse Belgia) on flaamilanen  elokuvaohjaaja, juontaja sekä tunnettu mediahenkilö.
Koulut suoritettuaan katolisessa "Sint-Jozef-Klein-Seminariessa" hän ryhtyi toteuttamaan luovuuttaan ja vaikuttamaan yhteiskunnassa. Jo nuoruudessaan Jan Verheyen oli kiinnostunut elokuvista ja vuonna 1991 valmistui hänen ensimmäinen ohjaustyönsä "Boys". Hän myös organisoi "De Nacht van de Wansmaak" tapahtuman, joka oli omistettu trask- ja kulttielokuville.
Hän on toiminut juontajana Belgian flaaminkielisessä TV1:ssä ja sen puheohjelmassa "Aan tefel". Vuonna 2003 Jan Verheyen ryhtyi yhdessä Bert Geenen kanssa "VTM"-televisiokanavan ohjelmapäälliköksi ja vuodesta 2005 lähtien Verheyen on hoitanut tätä tehtävää yksin.
Elokuvat

Boys (1991)
The Little Death (1995)
Alles moet weg (1996)
Team Spirit (2000)
Alias (2002)
Team Spirit 2 (2003)
Buitenspel (2005)
Aiheesta muualla

Jan Verheyen Internet Movie Databasessa. (englanniksi)
It’s All About Love

| It’s All About Love |
| --- | --- |

Ohjaaja:  Thomas Vinterberg
Käsikirjoittaja:   Thomas Vinterberg  Mogens Rukov 
Tuottaja:  Birgitte Hald
Säveltäjä:  Zbigniew Preisner
Kuvaaja:  Anthony Dod Mantle
Leikkaaja:  Valdís Óskarsdóttir
Tuotantosuunnittelija:  Ben van Os
Lavastaja:  Jesper Lorents
Erikoistehosteet:  Lars Kolding Andersen
Pääosat:   Joaquin Phoenix  Sean Penn  Claire Danes 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  Netflix
Ensi-ilta:   Yhdysvallat 10. tammikuuta 2003  Suomi 11. huhtikuuta 2003 
Kesto:  105 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
It’s All About Love on vuonna 2003 ensi-iltansa saanut Thomas Vinterbergin ohjaama science fiction -elementtejä sisältävä draamaelokuva. Pääosissa esiintyvät Joaquin Phoenix ja Claire Danes.
Elokuva rikkoo kaikkia Dogma 95 -manifestin sääntöjä, jotka Vinterberg laati muun muassa Lars von Trierin kanssa.
Juoni

Elokuva sijoittuu tulevaisuuteen vuoteen 2021. Johnin (Joaquin Phoenix) on tarkoitus tavata vaimonsa taitoluistelija Elena (Claire Danes) lentokentällä ja allekirjoittaa eropaperit. Elena ei kuitenkaan saavu ja John saatetaan limusiinilla manhattanilaiseen hotelliin tapaamaan häntä. Elena pyytää Johnilta apua ja John joutuukin mukaan salailun ja juonittelun vyyhteen, josta ei ole enää paluuta.
Isolehtilehmus

| Isolehtilehmus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Malvakasvit Malvaceae
Alaheimo::  Tilioideae
Suku::  Lehmukset Tilia
Laji::  platyphyllos
Kaksiosainen nimi
 Tilia platyphyllos  Scop. 

Katso myös
   Isolehtilehmus Wikispeciesissä   Isolehtilehmus Commonsissa 
Infobox OKNimi-testi OKIUCN-testi OK: 
Isolehtilehmus (Tilia platyphyllos) on lehmusten (Tilia) sukuun kuuluva lehtipuulaji. Se on suosittu koristepuuna levinneisyysalueensa luoteis- ja keskiosissa. Risteyttämällä isolehtilehmus metsälehmuksen (Tilia cordata) kanssa saadaan puistolehmus (Tilia × europaea).
Tuntomerkkejä

Isolehtilehmuksen erottaa muista lehmuksista helpoiten suurista lehdistä ja säännöllisen pyöreästä latvuksesta. Lehtien alapinnalla on hapsikarvoitusta. Rungossa ei ole muhkuroita tai vesoja. Kukinnoissa on vain kahdesta viiteen kukkaa. Hedelmät ovat isoja ja voimakassärmäisiä. Isolehtilehmus voi hyvällä kasvupaikalla saavuttaa noin 40 metrin korkeuden, Suomessa kuitenkin enintään 25 metriä.
Levinneisyys

Isolehtilehmusta tavataan luontaisena Espanjasta ja Isosta-Britanniasta Mustanmeren läheisyyteen. Pohjoisimmat alkuperäiset esiintymät sijaitsevat Lounais-Ruotsissa. Istutettuna laji menestyy hyvin Suomessakin (sisämaassa keskiosiin, rannikolla Peräpohjolaan asti). Se on hiljattain alkanut levitä luultavasti viljelykarkulaisena Suomenkin luontoon.
Aiheesta muualla

Suomen Lajitietokeskus: Isolehtilehmus (Tilia platyphyllos)
Arboretum Mustila: Isolehtilehmus (Tilia platyphyllos) (Arkistoitu – Internet Archive)
United States Department of Agriculture (USDA): Tilia platyphyllos (englanniksi)
Centre for Agriculture and Biosciences International (CABI): Tilia platyphyllos (large-leaved lime) (englanniksi)
PheroBase: Floral volatiles of Tilia platyphyllos (englanniksi)
Isolehtilehmuksen lehti (vasemmalla) ja metsälehmuksen lehti (oikealla) sekä kolikko mittakaavana.
Gustaf Emil Broms

| Gustaf Emil Broms |
| --- | --- |

Henkilötiedot
Syntynyt: 5. syyskuuta 1849 Tukholma, Ruotsi
Kuollut: 29. lokakuuta 1903 (54 vuotta) Tukholma, Ruotsi
Ammatti:  liikemies
Gustaf Emil Broms (5. syyskuuta 1849 Tukholma – 29. lokakuuta 1903 Tukholma) oli ruotsalainen liikemies. Hän aloitti puutavaran maastaviejänä ja hankki 1890-luvulla omistukseensa malmikenttiä Ruotsin Lapista. Vuosina 1893–1900 hän toimi Luossavaara-Kiirunavaara AB:n toimitusjohtajana.
Bromsin käyttöön vuonna 1900 valmistunut Bromsin palatsi Tukholman Östermalmilla.
Aiheesta muualla

Kuvia tai muita tiedostoja aiheesta Gustaf Emil Broms Wikimedia Commonsissa